CELEX: 32016R2071
Language: sl
Date: 2016-09-22 00:00:00
Title: Delegirana uredba Komisije (EU) 2016/2071 z dne 22. septembra 2016 o spremembi Uredbe (EU) 2015/757 Evropskega parlamenta in Sveta glede metod za spremljanje emisij ogljikovega dioksida ter pravil za spremljanje drugih pomembnih informacij (Besedilo velja za EGP )

26.11.2016   
            
            
               SL
            
            
               Uradni list Evropske unije
            
            
               L 320/1
            
         DELEGIRANA UREDBA KOMISIJE (EU) 2016/2071
   z dne 22. septembra 2016
   o spremembi Uredbe (EU) 2015/757 Evropskega parlamenta in Sveta glede metod za spremljanje emisij ogljikovega dioksida ter pravil za spremljanje drugih pomembnih informacij
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) 2015/757 Evropskega parlamenta in Sveta z dne 29. aprila 2015 o spremljanju emisij ogljikovega dioksida iz pomorskega prevoza, poročanju o njih in njihovem preverjanju ter spremembi Direktive 2009/16/ES (1) in zlasti člena 5(2) Uredbe,
   ob upoštevanju naslednjega:
   
               (1)
            
            
               Uredba (EU) 2015/757 določa pravila za natančno spremljanje emisij ogljikovega dioksida (CO2) in drugih pomembnih informacij z ladij, ki priplujejo v pristanišče pod jurisdikcijo države članice, so v njem ali odplujejo iz njega, poročanje o emisijah in zadevnih informacijah ter njihovo preverjanje zaradi spodbujanja stroškovno učinkovitega zmanjševanja emisij CO2 iz pomorskega prevoza.
            
         
               (2)
            
            
               Priloga I k Uredbi (EU) 2015/757 določa metode za spremljanje emisij CO2 na podlagi porabe goriva. Priloga II k Uredbi (EU) 2015/757 določa pravila za „spremljanje drugih pomembnih informacij“.
            
         
               (3)
            
            
               Del A Priloge I k Uredbi (EU) 2015/757 določa, da se emisije CO2 izračunajo s pomnožitvijo faktorjev emisije in porabe goriva, ki se določi z metodami za spremljanje A (dobavnica za gorivo in redni popisi zalog goriva v tankih), B (spremljanje tankov z ladijskim gorivom na ladji) in C (merilniki pretoka za upoštevne postopke izgorevanja) iz dela B navedene priloge. Resolucija IMO (2) o smernicah o načinu izračuna doseženega projektnega indeksa energetske učinkovitosti za nove ladje določa privzete vrednosti za faktorje emisije za standardna goriva, ki se uporabljajo na ladjah. Te privzete vrednosti se lahko uporabijo za izračun emisij CO2 iz ladijskega prevoza. S tem, ko ladje uporabljajo te privzete vrednosti za spremljanje emisij CO2 in poročanje o njih v skladu s Prilogo I k Uredbi (EU) 2015/757, se zagotavlja racionalen regulativni pristop in usklajeno izvajanje.
            
         
               (4)
            
            
               Metode za spremljanje A, B in C obravnavajo določitev polnjenja z gorivom ali količine goriva, preostalega v tankih, ki se iz prostornine v maso pretvori z uporabo vrednosti dejanske gostote. V skladu s točko (c) petega pododstavka odstavka 2 dela B Priloge I lahko družbe, ki uporabljajo metodo za spremljanje B, dejansko gostoto določijo na podlagi gostote, ki se izmeri pri testni analizi, izvedeni v akreditiranem laboratoriju za preskus goriv, kadar je na voljo. Razširitev te možnosti na družbe, ki uporabljajo metodi za spremljanje A in C, bi zagotovila usklajeno izvajanje teh treh metod za spremljanje v skladu s standardom ISO 3675:1998 (3). To bi tudi v celoti odražalo prakse v sektorju in povečalo primerljivost porabe goriva, ki se spremlja z uporabo treh zadevnih metod.
            
         
               (5)
            
            
               Koncept „od sidrišča do sidrišča“ bi zagotavljal več jasnosti in usklajen pristop glede začetne in končne točke plovb. To bi izpopolnilo parametre, ki se uporabljajo za spremljanje časa, preživetega na morju, in preplute razdalje, kot je določeno v točkah (a) in (b) odstavka 1 dela A Priloge II k Uredbi (EU) 2015/757, in odražalo prakse sektorja.
            
         
               (6)
            
            
               Smernice IMO za neobvezno uporabo operativnega kazalnika energetske učinkovitosti (4) in standard CEN EN 16258 (2012) (5) omogočajo, da ladje ro-ro prepeljani tovor spremljajo in o njem poročajo na podlagi dejanske mase tovora. Z dodatkom tega parametra k tistim iz točke (e) odstavka 1 dela A Priloge II k Uredbi (EU) 2015/757 bi se bolje odražale prakse sektorja in bi bilo zato spremljanje lažje.
            
         
               (7)
            
            
               V skladu z ustaljeno prakso Komisije, da se v fazi priprave delegiranih aktov posvetuje s strokovnjaki, je bila ustanovljena „podskupina za spremljanje SPP pri ladijskem prevozu“, ki pod okriljem Evropskega foruma za trajnostni pomorski promet (ESSF) združuje strokovnjake držav članic, sektorja in civilne družbe. Podskupina je opredelila vrsto mednarodnih standardov ter evropskih in mednarodnih pravil ter znanstveni in tehnični razvoj in priporočila, da se vključijo v to uredbo. Osnutek priporočil podskupine o teh vidikih je plenarni organ ESSF potrdil na zasedanju 28. junija 2016.
            
         
               (8)
            
            
               Prilogi I in II k Uredbi (EU) 2015/757 bi bilo zato treba ustrezno spremeniti –
            
         SPREJELA NASLEDNJO UREDBO:
   Člen 1
   Prilogi I in II k Uredbi (EU) 2015/757 se spremenita v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 22. septembra 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 123, 19.5.2015, str. 55.
   
      (2)  MEPC 245 (66) 2014.
   
      (3)  ISO 3675:1998 Surova nafta in tekoči naftni proizvodi – Laboratorijsko določevanje gostote – Metoda z areometrom.
   
      (4)  MEPC.1/Circ.684 Smernice IMO za neobvezno uporabo operativnega kazalnika energetske učinkovitosti.
   
      (5)  Metode za izračun in objavo rabe energije in izpustov toplogrednih plinov pri transportnih storitvah (transport blaga in oseb).
   
      PRILOGA
      Prilogi I in II k Uredbi (EU) 2015/757 se spremenita:
      
                  1.
               
               
                  Priloga I se spremeni:
                  
                              (a)
                           
                           
                              Del A se nadomesti z naslednjim:
                              „A.   IZRAČUN EMISIJ CO2 (ČLEN 9)
                              Družbe za namene izračuna emisij CO2 uporabijo naslednjo formulo:
                              poraba goriva × faktor emisije.
                              Poraba goriva vključuje gorivo, ki ga porabijo glavni motorji, pomožni motorji, plinske turbine, kotli in generatorji inertnega plina.
                              Poraba goriva v pristaniščih, ko so ladje zasidrane, se izračuna posebej.
                              Uporabijo se naslednje privzete vrednosti za faktorje emisije za goriva, ki se uporabljajo na plovilih:
                              
                                          Vrsta goriva
                                       
                                       
                                          Sklic
                                       
                                       
                                          Faktor emisije (t-CO2/t-goriva)
                                       
                                    
                                          
                                                      1.
                                                   
                                                   
                                                      Dizelsko gorivo/plinsko olje
                                                   
                                                
                                       
                                          ISO 8217 Stopnje DMX do DMB
                                       
                                       
                                          3,206
                                       
                                    
                                          
                                                      2.
                                                   
                                                   
                                                      Lahko kurilno olje (LKO)
                                                   
                                                
                                       
                                          ISO 8217 Stopnje RMA do RMD
                                       
                                       
                                          3,151
                                       
                                    
                                          
                                                      3.
                                                   
                                                   
                                                      Težko kurilno olje (TKO)
                                                   
                                                
                                       
                                          ISO 8217 Stopnje RME do RMK
                                       
                                       
                                          3,114
                                       
                                    
                                          
                                                      4.
                                                   
                                                   
                                                      Utekočinjeni naftni plin (UNP)
                                                   
                                                
                                       
                                          Propan
                                       
                                       
                                          3,000
                                       
                                    
                                          Butan
                                       
                                       
                                          3,030
                                       
                                    
                                          
                                                      5.
                                                   
                                                   
                                                      Utekočinjeni zemeljski plin (UZP)
                                                   
                                                
                                       
                                           
                                       
                                       
                                          2,750
                                       
                                    
                                          
                                                      6.
                                                   
                                                   
                                                      Metanol
                                                   
                                                
                                       
                                           
                                       
                                       
                                          1,375
                                       
                                    
                                          
                                                      7.
                                                   
                                                   
                                                      Etanol
                                                   
                                                
                                       
                                           
                                       
                                       
                                          1,913
                                       
                                    Za biogoriva, alternativna nefosilna goriva in ostala goriva, za katera niso določene privzete vrednosti, se uporabijo ustrezni faktorji emisije.“
                           
                        
                              (b)
                           
                           
                              Del B se spremeni:
                              
                                          (i)
                                       
                                       
                                          v petem pododstavku odstavka 1 se točka (b) nadomesti z naslednjim:
                                          
                                                      „(b)
                                                   
                                                   
                                                      z gostoto, ki jo izmeri dobavitelj goriva ob polnjenju z gorivom in je evidentirana na računu ali dobavnici za gorivo;“;
                                                   
                                                
                                    
                                          (ii)
                                       
                                       
                                          v petem pododstavku odstavka 1 se doda naslednja točka (c):
                                          
                                                      „(c)
                                                   
                                                   
                                                      z gostoto, ki se izmeri pri testni analizi, izvedeni v akreditiranem laboratoriju za preskus goriv, kadar je na voljo.“;
                                                   
                                                
                                    
                                          (iii)
                                       
                                       
                                          v četrtem pododstavku odstavka 3 se točka (b) nadomesti z naslednjim:
                                          
                                                      „(b)
                                                   
                                                   
                                                      z gostoto, ki jo izmeri dobavitelj goriva ob polnjenju z gorivom in je evidentirana na računu ali dobavnici za gorivo;“;
                                                   
                                                
                                    
                                          (iv)
                                       
                                       
                                          v četrtem pododstavku odstavka 3 se doda naslednja točka (c):
                                          
                                                      „(c)
                                                   
                                                   
                                                      z gostoto, ki se izmeri pri testni analizi, izvedeni v akreditiranem laboratoriju za preskus goriv, kadar je na voljo.“
                                                   
                                                
                                    
                        
            
                  2.
               
               
                  Odstavek 1 dela A Priloge II se spremeni:
                  
                              (a)
                           
                           
                              v točki (a) se prvi stavek nadomesti z naslednjim:
                              „datum in ura odhoda iz sidrišča ter prihoda na sidrišče se upoštevata na podlagi greenwiškega srednjega časa (GMT/ UTC).“;
                           
                        
                              (b)
                           
                           
                              v točki (b) se zadnji stavek nadomesti z naslednjim:
                              „Prepluta razdalja se določi od sidrišča v pristanišču odhoda do sidrišča v pristanišču prihoda in je izražena v navtičnih miljah;“;
                           
                        
                              (c)
                           
                           
                              v točki (e) se prvi pododstavek nadomesti z naslednjim:
                              „za ladje ro-ro se prepeljani tovor opredeli kot masa tovora na krovu, določena kot dejanska masa tovora ali število tovornih enot (tovornjaki, avtomobili itd.) ali kot zasedena dolžina tovornih prog v metrih, pomnožena s privzetimi vrednostmi za njihovo maso.“